From: Līna Putāne <lina@nvo.lv> 
Sent: pirmdiena, 2024. gada 9. decembris 15:07
To: ESFSD kalendārs <esfsd.kalendars@fm.gov.lv>; ilze.lore <ilze.lore@em.gov.lv>; Anita Zimele <Anita.Zimele@em.gov.lv>; Edgars Šadris <edgars.sadris@fm.gov.lv>; Kristīne Ancāne <kristine.ancane@fm.gov.lv>; Sanda Blumberga <sanda.blumberga@fm.gov.lv>
Subject: RE: Par LPA iebildumiem par AF plāna otro papildinājumu

Labdien, 

Paldies par šodien organizēto tikšanos. 

Informēju, ka pēc 9.decembra saskaņošanas sanāksmes Latvijas Pilsoniskā alianse saskaņo tiesību aktu 24-TA-2070 "Par Latvijas Atveseļošanas un noturības mehānisma plāna otro papildinājumu" bez priekšlikumiem un iebildumiem, ņemot vērā saskaņošanas sanāksmē panākto vienošanos, ka sniegtais iebildums risināms, veicot grozījumus Ministru kabineta noteikumos Nr.529 "Eiropas Savienības Atveseļošanas un noturības mehānisma plāna 2. komponentes "Digitālā transformācija" 2.3. reformu un investīciju virziena "Digitālās prasmes" 2.3.1.2.i. investīcijas "Uzņēmumu digitālo prasmju attīstība" īstenošanas noteikumi".

Latvijas Pilsoniskā alianse apņemas nosūtīt Ekonomikas ministrijai nepieciešamo informāciju par biedrībām un nodibinājumiem, kas veic saimniecisko darbību. Lūdzam Ekonomikas ministriju apstiprināt saskaņošanas sanāksmē pārrunāto, ka ministrija pēc šīs informācijas saņemšanas izvērtēs iespēju paplašināt Atveseļošanas un noturības mehānisma (ANM) investīciju programmas subjektu loku, pēc nepieciešamības veicot grozījumus Ministru kabineta noteikumos, lai arī biedrībām un nodibinājumiem tiktu nodrošināta iespēja ANM plāna ietvaros pretendēt uz atbalstu pasākumiem procesu digitalizācijai.

Veiksmīgu dienu vēlot,  
Līna Putāne 
Interešu pārstāvības vadītāja 
Latvijas Pilsoniskā alianse

